Helló!
Jó estét mindenkinek!
Sziasztok!
A nevem Charles Nieuwendyk.
Victoria férje vagyok.
Az elmúlt három hónapban többen is feltették nekem ezt a kérdést:
„Honnan tudtad?
Honnan tudtad, hogy ez a nő a nagy Ő?”
Azt mondták, nincs bennünk semmi közös.
„Te mérnök vagy, ő pedig művész.
Te mindent túlaggódsz, ő viszont nagyon laza.”
Erre azt feleltem:
„Ne már, anya! Ne csesztess!”
Mondjuk nem tévedett.
Jól látta a dolgot.
De abból tudtam, hogy nekem ő az igazi,
hogy mikor először megláttam, különös gondolatom támadt.
És befészkelte magát a fejembe.
Szöget ütött benne.
„Ez az a személy,
akivel szeretnék megöregedni.”
Mit szólsz hozzá, Vic?
Megöregszünk együtt?
LENYŰGÖZŐ!
SAN FRANCISCO, KALIFORNIA 9:26
PACIFIC VIEW IDŐSOTTHON
Nézze, Mr. Cubbler, csak akkor fogadok el egy ügyet,
ha van esélyem megoldani azt. És ez esetben nincs.
Miért nincs? Nem erre valók a magánnyomozók?
Elméletben igaza van, de ez az idősotthon egy zárt közösség.
Én nem tudok bejutni.
A rendőrséggel jobban járna.
Nem. Ők csak bohóckodnának nyomozás címszóval,
attól mindenki megorrolna anyámra, akinek emiatt hozzám kéne költöznie.
- Ami nem lenne kívánatos. - Sajnálom.
Úgy tűnik, nem segíthetek. Nem tehetek...
Meggondoltam magam. Vállalom az ügyet.
PACIFIC VIEW HADMŰVELET
Hogy találunk társat? Ez a korosztály nem bújja a netet.
Én egy régimódi újsághirdetésre gondoltam.
Írd le!
„Keresek.
Férfit, 75 és 85 között.
Aki ért a technikához.”
„Boldogul vele.”
„Van telefonja.”
Miért pont férfit keresel?
Az otthonban hatszor több a nő, egy férfi felkavarja az állóvizet.
Elhúzod előttük a mézesmadzagot. Ez tetszik.
Igen. Holnap jelentesd meg a hirdetés!
Találnunk kell valakit.
SACRAMENTO, KALIFORNIA 17:28
- Szia! Jó napod volt? - Igen. Milyen volt a meló?
- Jó. Imádják az ajánlatom. - Szuper.
Sziasztok, fiúk! Milyen napotok volt?
- Jó. - Jó volt.
Nem történt semmi érdekes?
Oké. Nem kenyerem a vesztegetés.
Öt dolcsit kap, aki először mesél valami érdekeset a napjáról. Jace?
Semmi sem történt.
Komolyan. Nem történt semmi.
Nico?
Volt matekórám.
Mindennap van. Ez nem számít.
- Wyatt? - Mi van?
Te mit felelsz?
- Mire? - Tesó!
Nem hallottam.
- Hősiesen küzdöttél. - Tudom. Igyekeztem.
Vajon örökre kizárnak az életükből?
Te dumáltál a szüleiddel ennyi idősen?
Igen, anyával mindenről beszéltem. De apámmal?
Főleg a logisztikáról.
Hogy érsz leghamarabb a reptérre? Charles Nieuwendyk tudja!
Erről jut eszembe...
Lássuk, ma mit kaptunk!
Talán egy receptet?
Vagy kritikát egy ezeréves filmről?
Nem. Ez egy cikk...
LENYŰGÖZŐ! HIÁNYZOL, APA
...egy német képhamisítási esetről.
- Csak jóban akar lenni veled. - Tudom. És cuki.
De aggódom érte.
Anya elő tudta csalogatni a csigaházából.
Amikor még élt, nagy baráti vacsorákat tartottak,
utazgattak és csodás, mozgalmas életet éltek.
De miután meghalt, apa egy nap alatt bedobozolta anya cuccait,
és kivitte a garázsba a felcímkézett dobozokat.
Nem dolgozik. Egyedül él.
De ahelyett, hogy bármilyen értelmes témáról beszélgetne velem...
Ezt csinálja.
- Meg kéne látogatnom. - Igen.
De kérdezd meg, merre menj! Általában tud kerülő utat.
Sziasztok!
Jó gyorsan ideértetek.
Igen. Két óra alatt.
- Rajta! Öleld meg nagyapát! - Szia!
- Nico. Szia! - Szia, nagyapa!
Ez a kávéfőző, amit tőled kaptam, egyszerűen kitűnő.
- Mindennap használom. - Örülök.
Kezelheted az alkalmazásból is. Letöltöttem neked.
De szeretem én kiválasztani a babot,
és megnyomni a gombot. Így hasznosnak érzem magam.
A fiúk nem isznak valamit?
Nem. Ők a netes fórumok szavait isszák.
Nem akarsz visszamenni dolgozni?
Nem. Nyugdíjas vagyok.
Igen, tudom.
De jót tenne neked, ha valamivel elfoglalnád magad.
Valami értelmes dologgal.
Mármint azon felül, hogy újságcikkeket küldözgetsz a lányodnak.
Az egy igen érdekes cikk a chilei mezőgazdasági vívmányokról.
Igen, nagyon érdekes, de a cikk-küldözgetés nem munka.
Tudom, nem szeretsz anyáról beszélni.
Nem is erőltetem, de azt te is tudod, hogy ő is azt szerette volna,
hogy ne zárkózz be.
Éld az életed!
Oké. Kis koromban Charles-kihívásokat adtál, emlékszel?
Például keressek tíz, más állambeli rendszámot,
vagy olvassak el 20 könyvet karácsony előtt.
Most én adok neked egyet.
Találj olyan hobbit vagy projektet, amiben örömödet leled!
Jól van, ez jó kis kihívás. Elfogadom.
- Szuper. - Rendben.
Oké, fiúk! Már indulunk is.
NYOMOZÓASSZISZTENST KERESEK
KOVALENKO NYOMOZÓIRODA
Ehhez a munkához technológiai jártasság szükséges.
Van telefonja?
Persze.
Megnézhetem?
Otthon van.
Bocsánat. Úgy értettem, van-e mobiltelefonja.
Nem vezetékes.
Az nincs.
Mit csináljak?
Küldjön üzenetet Julie Kovalenkónak!
Beírtam a számomat a mobiljába.
Nem kell hosszú üzenet, egy „Szia!” bőven elég lesz.
Mit csinál?
Lövésem sincs.
A számológépben vagyok. Számokat adok össze.
Nem használom túl sokat.
Azt sejtettem.
Csak fotózzon le valamit, és küldje át!
„Julie” néven írtam be magamat.
A fia műve? Vagy a lányáé?
Az unokahúgomé.
Vagy milliónyi ilyenem van valahol egy doboz mélyén.
Minden alkotásuk büszkeséggel tölt el.
És minden sutácska alkotás egy kubista remekműnek tűnik.
Mivel is foglalkozott?
Már nyugdíjas vagyok, de előtte egyetemen tanítottam.
- Mit? - Mérnöki ismereteket.
Elmehetnek.
Köszönjük. Majd értesítjük önöket.
Az ügyfelem édesanyja a Pacific View Idősotthonban él.
Helen Cubbler, 86 éves.
Nemrég a fia, Evan megkeresett, mert ez a rubin nyaklánc,
egy értékes családi ereklye, eltűnt.
Szerinte egy ápoló ellopta.
Vagy úgy.
És azt akarja, hogy én...
Mit is akar?
Bejelentkezik az otthonba, új lakónak adja ki magát.
Kap tőlem hang- és képrögzítő eszközöket,
így maga lesz az informátorom.
A téglám.
A beépített öregura.
Igen. Szerintem egy hónap alatt meglesz a bizonyíték.
Utána szól, hogy meggondolta magát, kiköltözik, és éli tovább az életét.
Nem túl sok hűhó ez egy lopott nyakékért?
Az ügyfélnek nem.
És talán ez egy olyan ügy, amiben ez csak a jéghegy csúcsa.
Sok ékszertolvaj többször is lecsap.
Ha szeretné, magáé az állás.
Miért engem választott?
Ért a modern technológiához.
Magabiztos, de szerény.
De főleg azért, mert kimért.
Igazi pókerarca van, nem fecseg feleslegesen.
Maga sok szempontból született kém.
Jól van. Benne vagyok.
Hogyan tovább?
KIKÉPZÉS – 1. GYAKORLAT MEGFIGYELÉS ÉS MEMÓRIA
Kezdhetjük is. Engem nézzen, semmi mást!
Írja le a mellettünk ülő embereket!
Egy pár. Fiatalok.
Mindkettő barna.
Majdnem. Szőkék.
Ki áll a kukánál?
Egy nő. Huszonéves.
Tetovált.
És nagy karika-fülbevalót hord.
Nem. Az egy maga korabeli férfi.
Maga mögött, hat óránál?
Egy férfi. Egyedül van.
Piros inget visel, és szemüveget.
Charles, maga mögött hat óránál egy női softballcsapat van.
Csak találgatott, vagy...
Őszintén szólva igen, csak találgattam.
- Ez nagyon izgalmas. - Oké.
KIKÉPZÉS – 2. GYAKORLAT REJTETT FOTÓZÁS
Jól van. Rejtett fotózás.
A cél, hogy ne vegyék észre.
Úgy tesz, mintha lefotózna valamit, miközben a célpontot fényképezi le.
Rendben. Látja mögöttünk azt a párt?
Feltűnés nélkül fotózza le őket!
Legyen láthatatlan!
- Szuper ez a hely. - Igen, csodás.
Aranyosak, igaz?
Lefotózzuk velük?
- Köszönöm, ne. - Ugyan, nem gond. Adja, lefotózom!
- Rendben. Köszönöm. - Jöjjön!
Mi szél hozta a városba?
Tudják, egy állatvédő klub tagja vagyok.
- Szuper. - Menő.
Ő Julie. Ő alapította a klubot.
- Helló! - Helló!
- Örültem. - Jó móka volt. Mi is.
- Örvendek. - Szia, Julie!
Rendben.
- Szerintem észrevették. - Igen.
KIKÉPZÉS – 3. GYAKORLAT KÉMSZEMÜVEG
Jól van. Működik a füles, hall engem?
Igen.
Rendben. Felvette a szemüveget, szóval azt látom, amit maga.
Ez elképesztő.
- Remek. - Helló!
Oké. Jól van.
- Sétálgasson! Feltűnés nélkül. - Szia!
- Tartsa a szemét a célponton! - Helló!
Látja a gyümölcsös bódét? Ott van maga előtt.
Kezdjen el beszélgetni a gyümölcsárussal!
Ne feledje, legyen laza és magabiztos!
- Csak figyeljen! - Jó napot!
Lenne egy kérdésem a barackjáról, remélem, tud rá felelni.
Persze. Örömmel.
Kicsit állhat távolabb.
- Bocsánat. - Így jó.
Járom a világot, és a világ legjobb barackját keresem.
Tagja vagyok egy barackklubnak.
Mi ez a klubmánia?
Nem tudom. Várjon, összezavar!
Fejezze be! Most magában beszél!
Elnézést. De imádom a barackot.
Meg is veszem az összeset.
- Tényleg? - Igen.
- Komolyan megvette az összes barackot? - Igen.
Ezt nem térítem meg.
Tudom.
KOVALENKO NYOMOZÓIRODA 13:46
Rendben. Deborah Santos Cordero már vár minket.
Didi a beceneve.
Ő az ügyvezető igazgató.
Mindenkinek ő a főnöke.
Én a maga lánya leszek, Emily.
Miért nem lehet Julie?
Az online profiljai szerint a lányát Emilynek hívják.
Nincs fent sehol közös képük, szóval a név a lényeg.
És az egyszerű fedősztori a legjobb.
Fedősztori.
Igen, fedősztori.
Szedje össze magát! Készen áll?
Nem tudom. De csak az számít, hogy maga szerint készen állok-e.
Szerintem nem.
Közel sem áll készen, de szorít az idő.
De ennek ellenére megbízik bennem,
ez önbizalommal tölt el.
Maga a legjobb, aki horogra akadt a siralmas lehetőségek tengerében.
Ennyit akartam hallani.
- Jó móka lesz. - Az biztos.
PACIFIC VIEW IDŐSOTTHON 14:28
Charles és Emily?
Didi Santos Cordero, igazgató.
- Örvendek. - Körbenéznének?
Igen. Apával úgy gondoljuk, ideje számba venni a lehetőségeket.
Remek. Akkor induljunk innét!
Az ott a társalgó. Reggelente kávé és péksüti várja a lakókat.
És mindennap van happy hour. Délután háromtól.
Szia, Virginia!
Szia, Didi!
Te aztán magas vagy.
Köszönöm.
Ez az igazi hajad?
Igen.
Oké. Jól van.
Menj csak!
Rendezvényeket is tartunk.
Zeneestet, bridzsversenyt. Egyetemi oktatók járnak ide előadni.
Csodás! Apám is egyetemi oktató volt.
Igen? Hol?
A Kaliforniai Állami Egyetem oaklandi campusán. Mérnököket oktattam.
Nem semmi.
Két dolog biztos.
Ha beköltözik hozzánk, a beceneve „a Professzor” lesz.
És Virginiát le sem tudja majd vakarni.
Erre van a könyvtár.
Ez a könyvtárunk, az egyik kedvenc helyem.
A Wi-Fi az egész épületben ingyenes.
Ez pedig az egyik kedvenc lakásom.
Csodás kilátás nyílik a városra, imádom.
A háló óriási, a nagy gardróbban minden holmi elfér.
Ez a műhely, itt tartjuk a kurzusokat.
Festést, agyagozást, ilyesmit.
A társalgóban és a tornateremben is vannak kurzusok.
És mesés moziszobánk van a másodikon. Filmvetítés szerdán és szombaton.
Van látogatási idő vagy kijárási tilalom?
Nincs. Charles jöhet-mehet, maga is bármikor beugorhat.
Magammal hozhatom a kávégépemet?
Persze, bármit. Ez az otthona.
Jöhet festmény, könyv, kisállat. Van kutyája?
Nincs. A feleségem...
A néhai feleségem volt az állatbarát.
Itt tarthat egyet, ha akar.
A SZOMSZÉDSÁG
Ott mi van?
A demenciával élők részlege.
A Szomszédságnak hívjuk.
Itt 24 órás az orvosi felügyelet, és más a napirend.
De a többi lakó is bármikor bemehet ide.
Bekukkantana?
Nem, köszönöm.
Ahogy gondolja.
Erre menjünk tovább!
Szuper, soha többé nem kell mosnod.
Én is jöhetek?
Szerintem ez a hely tökéletes. Ugye, apa?
Őszintén mondom, Charles,
a lakóink imádnak itt élni.
Életvidámak, a gondjukat viseljük,
és van társaságuk.
Az idősek többségére
nem egy baleset vagy betegség jelenti a legnagyobb veszélyt.
Hanem a magány.
Bizonyára megérti, hogy sok mindent kell átbeszélnünk.
Pár nap múlva visszajelezhetünk?
Természetesen.
Mit kell átbeszélnünk?
- Hadd magyarázzam meg! - Nem!
A művelethez szigorúan követnie kell
a tízfázisos, előre kidolgozott tervet.
Az első fázis az, hogy beköltözik az intézménybe.
Tudom. Sajnálom.
Egy kicsit felzaklatott a hely.
Mert hát...
Ha nem mondja el, mi bántja, nem tudok segíteni.
Jól van.
A neje alzheimeres volt?
A nagyapám is.
Durva betegség.
Nekem ő végig „Papus” volt,
de aztán fél év alatt teljesen más emberré vált.
A felesége is egy ilyen intézményben élt?
Nem. Megígértette velem, hogy végig otthon maradhat.
Rettegett attól, hogy mi várna rá
az ajtó túloldalán.
Sajnálom. Én csak...
Nem tudom, hogy képes vagyok-e erre.
Semmi baj.
Ha ez számít,
higgye el nekem, hogy ez a szörnyű érzés
idővel elmúlik.
De hogyan?
Nem tudom. Mindenki máshogy küzdi le.
Én visszamentem dolgozni.
Ügyeket oldottam meg.
Így hasznosnak éreztem magam.
A nagymamám elkezdett könyvklubba járni.
A húgom ráfüggött a Pokémon GO-ra.
Pedig 42 éves.
Fura. De hát ez van.
És magának is kell találnia valamit.
Várja a világ.
Legyen emberek között!
Ha nem vállalja a feladatot, higgye el, én megértem.
De reggelig tudnom kell, hogy döntött.
Oké. Benne vagyok.
PACIFIC VIEW HADMŰVELET BEKÖLTÖZÉS
Az első dolga a gyanúsítottak azonosítása.
Mondja azt, hogy a családjának csinál videókat,
és kamerázza le őket!
Vagy mondhatnám azt...
A videós klubot felejtse el!
Jövök, amikor csak tudok,
de jobb lenne az irodámban találkozni, mert hát Emily Sacramentóban él.
Adhatnék magának egy aranyos becenevet. Lehetne mondjuk Emerino.
Atyaég! Ez borzalmas.
Jól van. Mit szólna az Eminemhez?
A becézés butaság. Maradjunk az Emilynél!
Charles! Didi vagyok.
- Jó napot! - Helló!
Csak bedobom a menetrendet.
Sok móka várja az első héten. Sikerül berendezkedni?
Igen. Kicsit lassan haladok, de mázli, hogy itt van Breki, és segít.
Bocsánat. Így becézem Emilyt.
Szinte mindenki így hívja.
Breki. Ez aranyos.
Rettentően aranyos, ugye?
Oké. Viszlát holnap!
Szia, Breki!
Szia!
Tudod, mi akadt a kezem ügyébe?
A kollázs, amit első osztályban csináltál.
- A formás. - Istenem! Ide ne küldd nekem!
Eszemben sincs. Az enyém, imádom.
Emlékszel, mit mondtál, mikor megkérdeztem, mi ez?
Egy kutya, ami az űrhajóját szereli.
A lerobbant űrhajóját.
Előtte sosem hallottam ilyen mókás dolgot.
Nagy képzelőerőd volt.
Ebből tudtam, hogy anyád lánya vagy.
Na mindegy. Csak szólni akartam, hogy megfogadtam a tanácsod.
- Elfoglalom magam. - Igen? Mivel?
Tudod, nem éppen hétköznapi dolgot választottam.
Szerintem nem pont ilyesmire gondoltál, de ez...
Egy kurzusra fogok járni
egy San Franciscó-i idősotthonban.
Hűha! Milyen kurzusra?
Milyen kurzusra? Ez egy ilyen...
Ez egy elég menő dolog.
Ilyen fotózós...
vagyis festős...
kertészkedős kurzus.
- Hogy micsoda? - Nagyon jó lesz.
Növényeket nevelünk,
lefotózzuk, aztán lefestjük őket.
Vagyis festményeket készítünk
a fényképek alapján.
Multidiszciplináris munka.
Klassz klubnak hangzik.
Igen, tényleg az. Mert a klubok menők.
Persze. Tanulsz, ismerkedsz. És a közelben leszel.
Ez csodálatos.
Igen, az. Figyelj csak!
Holnap felhívlak, és mesélek róla.
Ez jól hangzik. Jól van. Szia, apa!
Rendben. Szia, drágám!
Uramisten! Ez rémisztő volt.
PACIFIC VIEW HADMŰVELET 1. NAP – 6:22
Született kém.
BEÉPÍTETT ÖREGÚR
A „KEDVES KÉM” CÍMŰ FILM ALAPJÁN
A feliratot fordította: Bóka Máté